Duw Corniog

Un o ddau brif dduwdod a geir yn Wica, sy'n grefydd Neo-baganaidd, ydy'r Duw Corniog. Y mae'r term Duw Corniog, neu Horned God, i'w gael cyn oes Wica, a seilir Duw Corniog y Wiciaid ar dduwiau â chyrn hanesyddol.Michael D. Bailey Witchcraft Historiography (review) in Magic, Ritual, and Witchcraft - Volume 3, Number 1, Summer 2008, pp. 81-85 

Yn Wica, mae'r Duw Corniog yn cynrychioli'r ochr wrywaidd diwinyddiaeth, sy'n gallu ymddangos ar sawl ffurf, megis yr haul. Y mae hefyd yn cynrychioli "egni grym bywyd anifeiliaid a'r gwyllt,""Starhawk" in News-Week On-faith   2006 gyda chysylltiadau â'r anialwch, gwrywdod, ac hela.Barbara Jane Davy, Introduction to Pagan Studies p. 16 Dywedai Doreen Valiente hefyd fod y Duw Corniog yn mynd ag ysbrydion y meirw i Annwn, neu'r Isfyd.

Yn Wica, mae cylchred y tymhorau'n symboleiddio'r berthynas rhwng y Duw Corniog a'r Dduwies. Adeg yr hydref a'r gaeaf, mae'r Duw Corniog yn beichiogi'r Dduwies, ac wedyn mae'n marw, cyn iddo gael ei aileni o fru'r Dduwies yn y gwanwyn.Janet and Stewart Farrar, The Witches' Bible. Mae ganddo hefyd agweddau gwahanol trwy'r tymhorau, megis y Brenin Celyn a'r Brenin Derw, ac adeg Calan Gaeaf, er enghraifft, mae e'n marw. Dethlir y marwolaeth hon gan felly y gall bywyd ailgynnau.Jone SalomonsenEnchanted Feminism p. 190

Ymhlith gwyliau pwysig eraill sy'n perthyn i'r Duw Corniog ceir Imbolc, neu Ŵyl Fair y Canhwyllau, pan, yn ôl Valiente, mae'r Duw yn arwain yr Helfa Wyllt.Greenwood, Susan. The Nature of Magic p.191  Yn Wica Gardneraidd, ceir gweddïau i'r Duw Corniog ar ddiwedd bob defod, neu gyfarfod, sy'n cynnwys y llinell:

Gweler hefyd
Cernunnos

Cyfeiriadau

Categori:Duwiau corniog
Categori:Neo-baganiaeth
Categori:Paganiaeth
Categori:Wica